ร้านตึกแถวเล็กๆ ข้างเอ็มควอเทียร์ ยอมรับตรงๆว่าหานานมาก จริงๆมันคือซอยที่สามารถลัดไป UFM ดงญี่ปุ่นนั่นเอง

เข้ามาภายในร้านบรรยากาศเหมือนโรงอาหาร มีทีวีเปิดช่องญี่ปุ่น สร้างบรรยากาศความเป็นญี่ปุ่นได้เลยทีเดียว

เข้ามาให้เราเลือกอาหารจานหลักก่อนว่าจะทานอะไร

เราเลือกหมูทอด 180 บาท

อีเมนูเลือกเป็น ปลาซาบะเทอริยากิ 180 บาท

สองคน 360 บาท ไม่แพงไม่ถูก สั่งเสร็จเก็บตังเลย

ความพีคของร้านนี้คือ เครื่องเคียงบุฟเฟ่ห์ มีอะไรให้เลือกบ้างมาดูกัน

เค้าจะมีถ้วยเล็กๆใส่มาในถาด มีทั้งมักกะโรนีผัดซอสมะเขือเทศ ผัดผัก และอื่นๆ อันนี้หยิบได้ไม่อั้น

ซุปมิโสะ แกงกะหรี่ ข้าวญี่ปุ่น ชาร้อน อันนี้ก็ไม่อั้น

ซุปมิโสะ ไม่ค่อยชอบตรงใส่กะหล่ำเข้าไปด้วยมันเสียรสชาติ อยากทานแบบใส่เต้าหู้มากกว่า แต่ก็เข้าใจปกติถ้าให้ตักฟรีจะเจอประมาณนี้อยู่แล้ว

แกงกะหรี่รสชาติเค็มไปนิดนึง แต่พวกแครอทต้มมาเปื่อยดี ทานกับข้าวญี่ปุ่นก็ต้องตักข้าวเยอะหน่อยลดเค็ม

หมูทอด ทอดมากรอบดี ชิ้นใหญ่โอเค มีสลัดมาให้หย่อมนึง ก็อยู่ในเกณฑ์มาตราฐาน

ปลาซาบะเทอริยากิ ซอสเทอริยากิ หวานและข้นมาก ยืดย้อยไปอีก ปลาชิ้นพอดีๆ อันนี้ก็เฉยๆ

โดยรวมสำหรับเราสายกินกับ ไม่ใช่สายกินเครื่องเคียงเท่าไหร่ เลยดูไม่ค่อยคุ้มมากนัก แต่ถ้าเป็นผู้ชายอาจจะชอบแบบเพิ่มข้าวเพิ่มซุปไม่อั้นอะไรงี้ ชอบแค่ชาเขียวเติมไม่อั้น เพราะแกงกะหรี่มันเค็มต้องดื่มน้ำตามมากๆ

????รีวิวนี้เป็นความคิดเห็นส่วนตัว หากไม่ตรงใจใคร ก็ขออภัยไว้ ณ ที่นี้ เพราะเป็นการเขียนตามความคิดเห็นของเราในวันที่ไปทานเท่านั้นจ้า ????